ורה קרפקינה

ורה סמואילובנה קרפקינה-קלשניקובה (ברוסית: Вера  Самойловна Крепкина-Калашникова; 16 באפריל 1933 – 25 באפריל 2023) הייתה אתלטית סובייטית-יהודייה. הייתה אלופה אולימפית (רומא 1960) בקפיצה לרוחק, שיאנית עולם בריצה היוקרתית ביותר ל-100 מטר ושותפה לשיא העולם בריצת שליחות 4x100 מטר.

ביוגרפיה
קרפינה נולדה בקוטלניץ' שבמחוז קירוב. אביה היהודי גויס לצבא האדום בשנת 1941 ונהרג בקרבות. היא התאמנה בוולוגדה ואחר כך עברה לקייב עם בעלה.

באולימפיאדת הלסינקי (1952) סיימה קרפינה במקום רביעי בריצת שליחות 4x100 מטר בתוצאה של 46.3 שניות ובמקום 9 בריצת 100 מטר בתוצאה של 11.9 שניות.

אלופת אירופה
באליפות אירופה באתלטיקה שנערכה בברן, שווייץ בשנת 1954 זכתה קרפקינה במדליית זהב בריצת שליחות 4x100 מטר ביחד עם רימה אוליסקינה, מריה איטקינה ואירינה טורובה בתוצאה של 45.8 שניות.

בתחרות שנערכה בקייב ב-27 ביולי 1956 קבעה קרפקינה בריצת שליחות 4x100 מטר ביחד עם גלינה וינוגרדובה, סיניידה ספרונובה ומריה איטקינה, שיא עולם חדש של 45.2 שניות. באולימפיאדת מלבורן (1956) היא סיימה במקום רביעי בריצת שליחות 4x100 מטר בתוצאה של 45.6 שניות ובמקום 9 בריצת 100 מטר בתוצאה של 12.1 שניות.

שיאנית עולם
באליפות אירופה באתלטיקה שנערכה בסטוקהולם, שוודיה בשנת 1958 זכתה קרפקינה בשתי מדליות, זהב וכסף. מדליית זהב בריצת שליחות 4x100 מטר בתוצאה של 45.3 שניות ומדליית כסף בריצת 100 מטר בתוצאה של 11.7 שניות, אחרי הית'ר ארמיטייג' מבריטניה (11.7 שניות). שלושה שבועות לאחר מכן, בתחרות שנערכה בקייב ב-13 בספטמבר היא השוותה בריצת 100 מטר את שיא העולם של שירלי סטריקלנד מאוסטרליה בתוצאה של 11.3 שניות.

אלופה אולימפית
באולימפיאדת רומא (1960) זכתה קרפינה במדליית זהב בקפיצה לרוחק בשיא אולימפי חדש של 6.37 מטר, 3 ס"מ משיא העולם של הילדרון קלאוס מגרמניה, לפני האלופה האולימפית היוצאת אלז'בייטה קז'סינסקה מפולין (6.27 מטר) והילדרון קלאוס (6.21 מטר). נוסף לכך, היא סיימה במקום רביעי בריצת שליחות 4x100 מטר בתוצאה של 45.2 שניות, בשלב המוקדמות הן קבעו תוצאה של 45.0 שניות ובמקום 12 בריצת 100 מטר בתוצאה של 12.0 שניות.

שיאים אישיים 
 ריצת 100 מטר: 11.3 שניות (1958)
 קפיצה לרוחק: 6.37 מטר (1960)

קישורים חיצוניים 

 Krepkina, Vera, באתר Jews in Sports, 

ספורטאים יהודים רוסים
קופצות לרוחק
אצניות סובייטיות
אתלטיות יהודיות
אלופים אולימפיים יהודים
אתלטיות באולימפיאדת הלסינקי (1952)
אתלטיות באולימפיאדת מלבורן (1956)
אתלטיות באולימפיאדת רומא (1960)
משתתפים יהודים באולימפיאדת הלסינקי (1952)
משתתפים יהודים באולימפיאדת מלבורן (1956)
משתתפים יהודים באולימפיאדת רומא (1960)
שיאניות עולם סובייטיות: אתלטיקה
שיאני עולם יהודים
אלופות אולימפיות סובייטיות: אתלטיקה
אלופות אולימפיות: קפיצה לרוחק
אישים הקבורים בבית העלמין באיקובה
סובייטיות שנולדו ב-1933
רוסיות שנפטרו ב-2023
רוסים שנפטרו ב-2023